શ્રીકૃષ્ણ સંસ્કાર વર્લ્ડમાં ભગવાન શ્રીકૃષ્ણ, શ્રીનાથજી, શ્રીમહાપ્રભુજીના જીવનચરિત્ર પર રોબોટિક શો થશે. આ ઉપરાંત ગોવર્ધનલીલા રાઇડ હશે જેમાં કૃષ્ણ ભગવાન આખો પર્વત ઊંચકશે. નાગદમન રાઇડ, કૃષ્ણલીલા રાઇડ, ચક્ર, શંખ, મોરપીંછ રાઇડ બનશે તેમ જ બાંસુરીનું રોલરકોસ્ટર બનાવવામાં આવશે. ટેક્નૉલૉજીનો ઉપયોગ કરીને રાઇડના માધ્યમથી કૃષ્ણ-ફીલિંગ આવે એવો પ્રયાસ હાથ ધરવામાં આવશે. મિની વ્રજ બનશે, જેમાં ટ્રેનમાં બેસીને તમને વ્રજ જોવા મળશે. આ સ્થળે પુષ્ટિમાર્ગની સાત સ્વરૂપ હવેલી એક જ જગ્યાએ હોય એવો આ પહેલો પ્રસંગ બનશે. આ ઉપરાંત ગુરુકુળ, પાઠશાળા, અતિથિભુવન બનશે. વલ્લભ યુથ ઑર્ગેનાઇઝેશન દ્વારા કૃષ્ણ વર્લ્ડનું નિર્માણ થશે અને આગામી મે મહિનામાં પહેલા ફેઝ માટે ખાતમુહૂર્ત થશે.